 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2023. gada 28. septembrī Nr. 578**

(protokols Nr. 18, 24. p.)

**Par pašvaldības nekustamā īpašuma “Pumpuri 3”-8, Liezēres pagasts, Madonas novads, otro izsoli**

Saskaņā ar 2023. gada 27. aprīļa Madonas novada pašvaldības domes lēmumu Nr. 253 (protokols Nr. 5, 49. p.), izsolē tika nodots Madonas novada pašvaldības nekustamais īpašums “Pumpuri 3”-8, Liezēres pagasts, Madonas novads, kadastra Nr. 7068 900 0111.

Izsoles sākumcena, atbilstoši sertificēta vērtētāja SIA „Liniko” (Latvijas Īpašumu Vērtētāju asociācijas profesionālās kvalifikācijas sertifikāts Nr. 131) vērtējumam, tika noteikta EUR 5 000,00 (pieci tūkstoši euro, 00 centi).

2023. gada 5. augustā tika noteikta Pašvaldības īpašuma iznomāšanas un atsavināšanas izsoļu komisijas organizētā izsole pašvaldībai piederošajam nekustamajam īpašumam “Pumpuri 3”-8, Liezēres pagasts, Madonas novads, kadastra Nr. 7068 900 0111. Noteikumos noteiktajā laikā izsolei nepieteicās neviens pretendents, līdz ar to izsole beidzās bez rezultāta.

Publiskas personas mantas atsavināšanas likuma 32. panta pirmās daļas 2. punktā noteikts, ja nekustamā īpašuma pirmajā izsolē neviens nav pārsolījis izsoles sākumcenu, var rīkot jaunu izsoli, mainot nosolītās augstākās cenas samaksas kārtību.

Pamatojoties uz likuma “Pašvaldību likums” 10. panta pirmās daļas 16. punktu, “Publiskas personas mantas atsavināšanas likuma” 3. panta pirmās daļas 1. punktu, 5. panta pirmo daļu, 6. panta trešo daļu, 8. panta otro, trešo daļu, 10. panta pirmo daļu, 32. panta pirmās daļas 2. punktu, ņemot vērā 13.09.2023. Uzņēmējdarbības, teritoriālo un vides jautājumu komitejas un 19.09.2023. Finanšu un attīstības komitejas atzinumus, atklāti balsojot: **PAR – 15** (Agris Lungevičs, Aigars Šķēls, Aivis Masaļskis, Andris Sakne, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET – NAV, ATTURAS – NAV**, Madonas novada pašvaldības dome **NOLEMJ**:

1. Organizēt nekustamā īpašuma “Pumpuri 3” – 8, Liezēres pagasts, Madonas novads, otro izsoli ar augšupejošu soli, mainot nosolītās augstākās cenas samaksas kārtību.
2. Noteikt nekustamā īpašuma nosacīto izsoles cenu EUR 5 000,00 (pieci tūkstoši euro, 00 centi).
3. Apstiprināt nekustamā īpašuma izsoles noteikumus.
4. Uzdot Pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdod pašvaldības izpilddirektoram Uģim Fjodorovam.

*Pielikumā: Izsoles noteikumi.*

Domes priekšsēdētājs A. Lungevičs

*Semjonova 27333721*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU